
 30.7.2016
 BG
 Официален вестник на Европейския съюз
 L 206/44
 РЕГЛАМЕНТ ЗА ИЗПЪЛНЕНИЕ (ЕС) 2016/1239 НА КОМИСИЯТА
 от 18 май 2016 година
 за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на системата за лицензии за внос и износ
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 178 и член 223, параграф 3, букви а), б) и в) от него,
 Като има предвид, че:
 (1)
 Регламент (ЕС) No 1308/2013 отмени и замени Регламент (ЕО) No 1234/2007 на Съвета (2), като в него бяха определени правила във връзка с лицензиите за внос и износ на селскостопански продукти. С него също така бяха предоставени правомощия на Комисията да приема делегирани актове и актове за изпълнение в тази връзка. С цел да се осигури правилното функциониране на системата на лицензии за внос и износ съгласно новата нормативна уредба, трябва да бъдат приети някои правила посредством такива актове. Тъй като целта на тези актове е да се опростят и адаптират разпоредбите, приложими спрямо системата на лицензиите за внос и износ, към новата нормативна уредба, установена с Регламент (ЕС) No 1308/2013, Делегиран регламент (ЕС) 2016/1237 на Комисията (3) изменя Регламенти (ЕО) No 2535/2001 (4), (ЕО) No 1342/2003 (5), (ЕО) No 2336/2003 (6), (ЕО) No 951/2006 (7), (ЕО) No 341/2007 (8) и (ЕО) No 382/2008 на Комисията (9) и отменя Регламенти (ЕО) No 2390/98 (10), (ЕО) No 1345/2005 (11), (ЕО) No 376/2008 (12) и (ЕО) No 507/2008 на Комисията (13).
 (2)
 С оглед на доброто и еднакво прилагане на системата за лицензиране е целесъобразно да се установят общи разпоредби по отношение на заявленията за издаването на лицензии и на самото им издаване.
 (3)
 За еднозначно идентифициране на заявителите за лицензия и титулярите на лицензия следва да се използва регистрационният и идентификационен номер на икономическите оператори (EORI номер).
 (4)
 Необходимо е да определи подходящо равнище на обезпечение за издаваните лицензии, за да се гарантира, че продуктите ще бъдат внесени или изнесени за срока на валидност на лицензията.
 (5)
 Следва да се допусне издаването на извлечения от лицензии, които имат същото действие като лицензиите, от които те са извлечение, така че с една лицензия да се извършват едновременно няколко операции.
 (6)
 Необходимо е да се определят срокове на валидност на лицензиите за внос и износ. Този срок може да варира при отделни продукти и трябва да се определи, за да е ясно кога трябва да се изпълни задължението за внос или износ.
 (7)
 Предвид международната търговска практика, по отношение на разглежданите селскостопански продукти следва да се определи известно допустимо отклонение във връзка с внесеното или изнесеното количество от продукта спрямо указаното в лицензията количество.
 (8)
 Лицензията за внос и износ